ZurichNLP/romansh-municipal-text-corpus huggingface dataset:
Rumantsch: Plinavon ha il parlament priu per enconuschientscha igl alzament dallas contribuziuns annualas alla Spital regiunal Surselva SA per garantir il menaschi current. Il sistem da sanadad svizzer ei en ina fasa da transformaziun. Augments da cuosts enorms entras las aspectativas dalla societad per medischina dalla pli aulta qualitad en cumbinaziun cun la munconza da persunal dil fatg, conflicts geopolitics, la carischia ni era la discordia politica e bloccadas ella discussiun co ins vul sligiar il problem dils «cuosts el sectur da sanadad» ein mo entgins exempels che dattan perdetga dalla situaziun da partenza cumplexa. Consequentamein vegn il squetsch economic sin igl ambient dils spitals e cun quei era sin il spital regiunal Surselva mintg'onn pli e pli gronds.
Deutsch: Zudem hat das Gemeindeparlament die Erhöhung der Jahresbeiträge an die Regionalspital Surselva AG zur Sicherstellung des laufenden Betriebs zur Kenntnis genommen. Das schweizweite Gesundheitswesen ist im Umbruch. Enorme Kostensteigerungen, ausgelöst durch den Anspruch der Gesellschaft an höchste Qualitätsmedizin verbunden mit Fachkräftemangel, geopolitischen Konflikten, Teuerung oder auch politischer Uneinigkeit und Blockaden, wie man das Problem «Kosten im Gesundheitswesen» in Griff bekommen möchte, sind nur einige Beispiele. Demzufolge wurde der wirtschaftliche Druck auf das Spitalumfeld und logischerweise auch auf das Regionalspital Surselva Jahr für Jahr grösser.
Rumantsch: Ils 25 d'october 2023 ha il parlament communal Ilanz/Glion approbau la concessiun d'in dretg d'utilisaziun special per la construcziun d'in implont fotovoltaic grond (incl. reit d'electricitad) sin l'Alp da Schnaus e sin l'Alp da Rueun per mauns dalla votaziun all'urna. Ils projects vegnan planisai dall'Axpo Solutions AG. La votaziun all'urna ha liug ils 26 da november 2023. Ils 9 da november 2023 dallas 19.30 ha in'occurrenza d'informaziun davart ils implonts solars alpins planisai liug ella halla 3 dalla scola a Glion.
Deutsch: Am 25. Oktober 2023 hat das Gemeindeparlament Ilanz/Glion der Einräumung eines Sondernutzungsrechts für den Bau einer Photovoltaik-Grossanlage (inkl. Netzanlagen) auf der Alp da Schnaus und auf der Alp da Rueun zuhanden der Urnenabstimmung zugestimmt. Die Projekte werden von der Axpo Solutions AG geplant. Die Urnenabstimmung findet am 26. November 2023 statt. Am 9. November 2023 findet um 19.30 Uhr in der Turnhalle 3 der Schulanlage in Ilanz eine Informationsveranstaltung zu den geplanten alpinen Solaranlagen statt.
Rumantsch: Sin igl areal Fontanivas a Glion (sper il bogn aviert Ilanz/Glion) duein plirs implonts da sport vegnir construi igl onn proxim. Il parlament communal ha deliberau il credit d'impegn da CHF 350'000.00 per la realisaziun d'in implont da skate. Quei implont da skate vegn construius ensemen cun il pumptrack che vegn planisaus dall'uniun «a Glion». Pervia dall'utilisaziun dil plaz da trenament existent per il pumptrack e per igl implont da skate ei l'uniun da ballapei US Schluein Glion dependenta dalla construcziun d'in plaz da ballapei cun pastget artificial. Il plaz da ballapei planisau ha dimensiuns pli grondas e sa vegnir duvraus pli intensiv ch'in plaz da ballapei cun pastget natural. Ils singuls projects dependan directamein in da l'auter ed ein colligiai cun expensas da totalmein rodund CHF 2.0 miu. Ina part dallas expensas totalas vegn finanziada dallas uniuns participadas.
Deutsch: Im Areal Fontanivas in Ilanz (neben dem Schwimmbad Ilanz/Glion) sollen im nächsten Jahr gleich mehrere Sportanlagen erstellt werden. Das Gemeindeparlament hat den Verpflichtungskredit von CHF 350'000.00 für die Erstellung einer Skateanlage gesprochen. Diese Skateanlage wird zusammen mit dem Pumptrack, welcher vom Verein «a Glion» geplant wird, erstellt. Aufgrund der Nutzung des bestehenden Trainingsplatzes für den Pumptrack und die Skateanlage ist der Fussballverein US Schluein Ilanz auf die Errichtung eines Kunstrasenfussballfeldes angewiesen. Das geplante Fussballfeld verfügt über grössere Dimensionen und kann intensiver genutzt werden als ein Naturrasenfussballfeld. Die einzelnen Projekte stehen in direkter Abhängigkeit zueinander und sind mit Ausgaben von gesamthaft rund CHF 2.0 Mio. verbunden. Ein Teil dieser Gesamtausgaben wird durch die beteiligten Vereine finanziert.
Rumantsch: Ultra da quei ha il parlament communal approbau la revisiun parziala dalla lescha davart il carrar cun vehichels a motor sin vias d'alp, da funs e d'uaul dalla vischnaunca Ilanz/Glion. Il futur eis ei previu che las lubientschas da carrar san vegnir retratgas a moda digitala. Per quei ha denton la basa legala stuiu vegnir adattada. En in proxim pass ein las tablas corrispundentas d'aschuntar cun in QR-code. Plinavon ein las disposiziuns legalas per part vegnidas precisadas ed adattadas arisguard ina signalisaziun unitara.
Deutsch: Zudem hat das Gemeindeparlament der Teilrevision des Gesetzes über das Befahren von Alp-, Güter- und Waldstrassen der Gemeinde Ilanz/Glion zugestimmt. Künftig ist es vorgesehen, dass die Fahrbewilligungen für das Befahren von Alp- und Güterstrassen auf dem Gemeindegebiet digital bezogen werden können. Hierfür mussten jedoch die gesetzlichen Grundlagen angepasst werden. In einem nächsten Schritt sind die entsprechenden Hinweisschilder mit QR-Code anzubringen. Ebenfalls wurden die gesetzlichen Bestimmungen hinsichtlich einer einheitlichen Signalisation angepasst und teilweise präzisiert.
Rumantsch: Ils 29 da november 2023 ha il parlament communal Ilanz/Glion approbau a caschun da sia davosa sesida digl onn il preventiv per igl onn 2024 e quei cun entginas adattaziuns en cumparegliaziun cun la proposta dalla suprastonza communala. Las adattaziuns decididas pertuccan cunzun il quen d'investiziun. Il quen da gudogn e sperdita prevesa ina sperdita da rodund 925'000 francs. El quen d'investiziun ein investiziuns nettas da rodund 5.4 miu. francs planisadas. Cunzun ils cuosts da sanadad (spital, casas da vegls e tgira, spitex) caschunan gia per igl onn 2023 ina sperdita da prevesiblamein rodund 1.0 miu. francs.
Deutsch: Am 29. November 2023 hat das Gemeindeparlament Ilanz/Glion anlässlich seiner letzten Sitzung in diesem Jahr das Budget für das Jahr 2024 genehmigt, im Vergleich zum Antrag des Gemeindevorstands mit einigen Anpassungen. Die beschlossenen Anpassungen betreffen insbesondere die Investitionsrechnung. Die Erfolgs¬rechnung sieht einen Verlust von rund 925'000 Franken vor. Es sind Nettoinvestitionen von rund 5.4 Mio. Franken geplant. Vor allem die Kosten im Gesundheitswesen (Spital, Alters- und Pflegeheime, Spitex) verursachen bereits im 2023 einen voraussichtlichen Verlust von rund 1.0 Mio. Franken.
Rumantsch: Il pei da taglia resta tier 100 pertschien dalla taglia cantunala sempla. Senza midadas resta era la quota per igl acquist da beins immobigliars entras persunas digl exteriur tier 100 pertschien. Plinavon ha il parlament communal decidiu da buc entrar ella revisiun parziala dalla lescha da taglia communala che pretendeva in alzament dalla taglia sin immobilias dad actualmein 1.0 promils sin 1.5 promils.
Deutsch: Der Steuerfuss bleibt bei 100 Prozent der einfachen Kantonssteuer. Unverändert bei 100 Prozent bleibt auch die Quote für den Grundstückserwerb durch Personen im Ausland. Zudem hat das Gemeindeparlament beschlossen auf die Teilrevision des Steuergesetzes nicht einzutreten. Diese Teilrevision sah die Erhöhung der Liegenschaftssteuer von aktuell 1.0 auf 1.5 Promille vor.
Rumantsch: Ultra da quei ha il president communal presentau la planisaziun da finanzas 2025 – 2029 ch'il parlament ha priu per enconuschientscha. Ella planisaziun da finanzas vegn demussau cun tgei investiziuns ch'igl ei da quintar ils proxims onns.
Deutsch: Ausserdem wurde die Finanzplanung 2025 – 2029 vom Gemeindepräsidenten vorgestellt und dem Parlament zur Kenntnis gebracht. In der Finanzplanung wird aufgezeigt, mit welchen Investitionen in den nächsten Jahren zu rechnen ist.
Rumantsch: Il parlament communal ha liquidau l'incumbensa Capaul pertuccont fiasta da giubileum 10 onns fusiun vischnaunca Ilanz/Glion. Il credit d'impegn giavischau ell'altezia da frs. 100'000.00 per las festivitads ei buca vegnius concedius. Il dretg da nezegiar aua sutterrana sco aua da diever per il menaschi entras la Montalta Transport + Kies SA ei vegnius concedius.
Deutsch: Das Gemeindeparlament hat den Auftrag Capaul betreffend Jubiläumsfeierlichkeiten 10 Jahre Fusion Gemeinde Ilanz/Glion abgeschrieben. Der gewünschte Verpflichtungskredit in der Höhe von CHF 100'000.00 für die Feierlichkeiten wurde nicht gesprochen. Das Recht zur Grundwasserentnahme für die Nutzung als Brauchwasser durch die Montalta Transport + Kies AG wurde eingeräumt.
Rumantsch: Hanspeter Bundi da Castrisch e Marcus Camenisch da Pitasch ein vegni elegi sco representants dalla vischnaunca Ilanz/Glion el cussegl d'administraziun dalla cuminonza da maschinas forestalas (FMG) Foppa. Sco delegau dalla corporaziun d'aua piarsa Gruob ei Ursin Cajochen da Ruschein vegnius elegius. El remplazza Hanspeter Bundi che vegn proponius per l'elecziun sco representant dalla suprastonza communala ella suprastonza dalla corporaziun d'aua piarsa Gruob. Gierina Gabriel vegn suenter dus onns a surdar il presidi dil parlament communal Ilanz/Glion a caschun dalla proxima sesida ad ina successura ni ad in successur.
Deutsch: Hanspeter Bundi aus Castrisch und Marcus Camenisch aus Pitasch wurden als Vertreter der Gemeinde Ilanz/Glion im Verwaltungsrat der Forstmaschinengemeinschaft (FMG) Foppa gewählt. Als Delegierter des Abwasserverbands Gruob wurde Ursin Cajochen aus Ruschein gewählt. Er tritt die Nachfolge von Hanspeter Bundi an, welcher als Vertreter des Gemeindevorstands für die Wahl in den Vorstand des Abwasserverbands Gruob vorgeschlagen wird. Gierina Gabriel wird das Präsidium des Gemeindeparlaments Ilanz/Glion nach zwei Jahren anlässlich der nächsten Sitzung einer Nachfolgerin oder einem Nachfolger übergeben.
Rumantsch: Ils 21 da fevrer 2024 ha il parlament communal Ilanz/Glion a caschun da sia emprema sesida digl onn occupau daniev per ils proxims dus onns il presidi sco era il vicepresidi. Tenor art. 34 al. 1 dalla constituziun dalla vischnaunca Ilanz/Glion elegia il parlament communal mintgamai per il cuoz da dus onns ord da siu miez in/-a president/-a ed in/-a vicepresident/-a. Daniel Candinas da Rueun ei vegnius elegius sco president. Vicepresident ei daniev Flavio Elvedi da Glion. Tarcisi Cavigelli da Siat ei vegnius elegius sco dumbravuschs. Ultra da quei propona il parlament communal alla suprastonza communala Gierina Gabriel da Glion per l'elecziun ella cumissiun da biblioteca che vegn installada daniev.
Deutsch: Am 21. Februar 2024 hat das Gemeindeparlament Ilanz/Glion anlässlich seiner ersten Sitzung im neuen Jahr das Präsidium sowie Vizepräsidium für die nächsten zwei Jahre neu besetzt. Gemäss Art. 34 Abs. 1 der Verfassung der Gemeinde Ilanz/Glion wählt das Gemeindeparlament jeweils für die Dauer von zwei Jahren aus seiner Mitte einen Präsidenten und einen Vizepräsidenten. Als Parlamentspräsident wurde Daniel Candinas aus Rueun gewählt. Vizepräsident ist neu Flavio Elvedi aus Ilanz. Tarcisi Cavigelli aus Siat wurde als Stimmenzähler gewählt. Ausserdem schlägt das Gemeindeparlament dem Gemeindevorstand Gierina Gabriel aus Ilanz zur Wahl in die neu zu bildende Bibliothekskommission vor.
Rumantsch: Il parlament communal ha silsuenter deliberau per mauns dalla cuminonza dils votants la damonda dallas Ovras electricas Zervreila SA (OEZ) per renovar la concessiun existenta e decidiu da refusar ella. El suonda aschia alla recumandaziun dalla corperaziun dallas vischnauncas concesssiunarias (KOKWZ) e dil cantun. Tenor il project general dil provediment d'aua Ilanz/Glion exista in basegn d'agir urgent en connex cun la sanaziun dil reservuar a Castrisch. Il reservuar existent ei varga 100 onns vegls e la substanza da baghegiar ha munconzas considerablas. Il parlament ha approbau il credit corrispundent da frs. 800'000.00 netto per la construcziun dil niev reservuar.
Deutsch: Weiter hat das Gemeindeparlament das Gesuch der Kraftwerke Zervreila AG (KWZ) um Konzessionserneuerung zuhanden der Urnengemeinde vorberaten und abgelehnt. Es folgt damit der Empfehlung der Korporation der Konzessionsgemeinden (KOKWZ) und des Kantons. Gemäss generellem Wasserversorgungsprojekt (GWP) Ilanz/Glion besteht ein dringender Handlungsbedarf bei der Sanierung des Reservoirs in Castrisch. Das bestehende Reservoir ist über 100 Jahre alt und die Bausubstanz weist erhebliche Mängel auf. Das Parlament hat den entsprechenden Verpflichtungskredit in der Höhe von CHF 800'000.00 netto zum Neubau des Reservoirs genehmigt.
Rumantsch: L'incumbensa Candinas pertuccont la revisiun digl art. 16 dalla lescha davart il manteniment dalla meglieraziun (LIG 76.1) ei vegnida scretta giu dil parlament. Ultra da quei ha il parlament communal priu enconuschientscha dil rapport da gestiun 2023 dil svilup communal. Per finir ha la suprastonza communala rispundiu la damonda Berni pertuccont igl areal Maissen a Glion. La vischnaunca dispona d'in dretg da cumpra per quei areal che couzza entochen miez 2026. Cun in rapport a scret ha la suprastonza illustrau il potenzial da svilup digl areal Maissen e formulau la recumandaziun da cumprar el. Il parlament cummunal ha priu era da quei rapport enconuschientscha.
Deutsch: Der Auftrag Candinas betreffend Abänderung von Art. 16 des Meliorationsunterhaltsgesetzes (RIG 76.1) wurde vom Parlament abgeschrieben. Zudem nahm das Gemeindeparlament den Tätigkeitsbericht 2023 der Gemeindeent-wicklung zur Kenntnis. Schliesslich hat der Gemeindevorstand die Anfrage Berni betreffend das Areal Maissen in Ilanz beantwortet. Die Gemeinde verfügt über ein Kaufrecht für dieses Areal, welches bis Mitte 2026 gültig ist. In einem schriftlichen Bericht hat der Gemeindevorstand das Entwicklungspotenzial des Areals Maissen aufgezeigt und eine Empfehlung zum Kauf des Areals formuliert. Das Gemeindeparlament hat auch diesen Bericht zur Kenntnis genommen.
Rumantsch: Ils 17 d'avrel 2024 ha il parlament communal Ilanz/Glion approbau la lescha davart il traffic ed il parcar dalla vischnaunca Ilanz/Glion. Cheutras vegn la basa legala scaffida per incassar taxas da diever per ils parcadis publics sin igl entir intschess dad Ilanz/Glion sco era per adossar ils cuosts allas caschunadras ed als caschunaders. La lescha regla specialmein il parcar duront pli liung temps sin igl entir intschess communal. La lescha lubescha in different uorden da parcar e da taxas per il marcau da Glion e las ulteriuras fracziuns. La cumissiun ch'ei vegnida elegida e consista era da commembers ord il parlament communal vegn era vinavon ad accumpignar l'elaboraziun dall'ordinaziun davart il traffic ed il parcar dalla vischnaunca Ilanz/Glion (Ordinaziun da traffic; Otr). La realisaziun succeda ils proxims meins.
Deutsch: Am 17. April 2024 hat das Gemeindeparlament Ilanz/Glion das Gesetz über die Verkehrsanordnungen und die Parkierung der Gemeinde Ilanz/Glion genehmigt. Dadurch wird die gesetzliche Grundlage für die Erhebung von Benutzungsgebühren für die öffentlichen Parkplätze auf dem Gemeindegebiet von Ilanz/Glion geschaffen und damit dem Verursacherprinzip bei der öffentlichen Parkierung besser Rechnung getragen. Das Gesetz regelt insbesondere auch die Dauerparkierung für das gesamte Gemeindegebiet. Das Gesetz ermöglicht eine unterschiedliche Handhabung der Parkierungs- und Gebührenordnung in der Stadt Ilanz und in den umliegenden Fraktionen. Die eingesetzte Kommission mit Mitgliedern aus dem Gemeindeparlament wird bei der Erarbeitung der Verordnung über die Verkehrsanordnungen und die Parkierung der Gemeinde Ilanz/ Glion (Verkehrsverordnung; VkV) eingebunden. Die Umsetzung erfolgt in den nächsten Monaten.
Rumantsch: Il parlament communal ha silsuenter approbau la revisiun parziala dalla lescha da pumpiers dalla vischnaunca Ilanz/Glion. Cun l'adattaziun dalla schulda – ch'ei reglada ell'ordinaziun davart il survetsch da pumpiers dalla vischnaunca Ilanz/Glion (ordinaziun da pumpiers; Odp; LIG 42.11) – eis ei vegniu constatau ch'ina revisiun parziala dalla lescha da pumpiers dalla vischnaunca Ilanz/Glion (lescha da pumpiers; Ldp; LIG 42.1) ei necessaria. Quei per motivs da divergenzas denter la lescha e l'ordinaziun. L'adattaziun dalla lescha pertucca cunzun l'organisaziun e l'elecziun dil commando da pumpiers.
Deutsch: Weiter hat das Gemeindeparlament die Teilrevision des Feuerwehrgesetzes der Gemeinde Ilanz/Glion genehmigt. Mit der Anpassung der Besoldung, welche in der Feuerwehrverordnung der Gemeinde Ilanz/Glion (Feuerwehr-verordnung; FwV; RIG 42.11) geregelt ist, wurde festgestellt, dass aufgrund von Unklarheiten und Widersprüchen eine Teilrevision des Feuerwehrgesetzes der Gemeinde Ilanz/Glion (Feuerwehrgesetz; FwG; RIG 42.1) notwendig ist. Die Anpassung des Feuerwehrgesetzes betrifft insbesondere die Organisation und die Wahl des Feuerwehr¬kommandos.
Rumantsch: L'incumbensa Maissen davart examinaziun dallas prestaziuns e pachet da mesiras per finanzas saunas – ch'ei vegnida inoltrada ils 30 da november 2016 – ha il parlament scret giu.
Deutsch: Der Auftrag Maissen betreffend Leistungsüberprüfung und Massnahmenpaket für einen gesunden Finanzhaushalt, welcher am 30. November 2016 eingereicht wurde, ist vom Parlament abgeschrieben worden.
Rumantsch: Ils 19 da zercladur 2024 ha il parlament communal Ilanz/Glion approbau il rapport administrativ ed il quen annual 2023 dalla vischnaunca Ilanz/Glion, medemamein tal dil provediment d'aua Gruob. Cun in gudogn annual da rodund 360'000 francs siara il quen communal 2023 cun in meglier resultat ch'il deficit budgetau da 113'000 francs. Il cash-flow munta a rodund 2.6 miu. francs. Aschia han ins saviu finanziar sez per rodund 59 pertschien las investiziuns nettas da 4.3 miu. francs. Il grad d'atgna finanziaziun en media dils onns 2015 entochen 2023 munta ad 83 pertschien.
Deutsch: Am 19. Juni 2024 hat das Gemeindeparlament Ilanz/Glion den Verwaltungsbericht und die Jahresrechnung 2023 der Gemeinde Ilanz/Glion genehmigt, ebenfalls jene der Wasserversorgung Gruob. Mit einem Jahresgewinn von rund 360'000 Franken schliesst die Gemeinderechnung 2023 besser ab als das budgetierte Minus von 113'000 Franken. Der Cash-Flow beträgt rund 2.6 Mio. Franken. Damit konnten die Nettoinvestitionen von 4.3 Mio. Franken zu rund 59 Prozent selbst finanziert werden. Der durchschnittliche Selbstfinanzierungsgrad der Jahre 2015 bis 2023 beträgt rund 83 Prozent.
Rumantsch: Il futur dil center da formaziun Surselva schai a cor allas parlamentarias ed als parlamentaris. Els concedan in dretg da baghegiar en favur dalla Regiun Surselva per la construcziun d'ina halla da gimnastica sin igl areal da scola a Glion. Per raschuns strategicas ha la Regiun Surselva decidiu gia igl onn 2019 da spustar las localitads dalla Scola media propedeutica, Scola media mercantila e dalla Scola professiunala commerciala (FHS) dil liug actual ellas localitads dalla claustra dominicana el niev baghetg alla staziun da Glion. Per saver giudicar la damonda d'in sustegn finanzial per la midada pretenda il cantun che la Regiun Surselva sappi presentar ina sligiaziun cuntenteivla arisguard l'instrucziun da sport. La suprastonza communala ei vegnida incumbensada cun l'elaboraziun dil contract da dretg da baghegiar cun la Regiun Surselva. Davart in'eventuala participaziun als cuosts dalla vischnaunca Ilanz/Glion per ina halla da gimnastica decida il parlament communal pli tard.
Deutsch: Die Zukunft des Bildungszentrums Surselva liegt den Parlamentarierinnen und Parlamentariern am Herzen. Sie räumen der Regiun Sureselva ein Baurecht für die Erstellung einer Turnhalle auf dem Schulareal in Ilanz ein. Aus strategischen Überlegungen hat die Regiun Surselva bereits im 2019 entschieden, die Fach-, Handelsmittelschule und kaufmännische Berufsfachschule (FHS) vom heutigen Standort in den Räumlichkeiten des Dominikanerinnen¬klosters in die neuen Gebäude am Bahnhof Ilanz zu verlegen. Seitens des Kantons wird für die Beurteilung des Gesuchs um finanzielle Unterstützung des Umzugs verlangt, dass zum Thema Sportunterricht eine befriedigende Lösung gefunden wird. Der Gemeindevorstand wurde mit der Ausarbeitung des Baurechtsvertrags mit der Regiun Surselva beauftragt. Über eine allfällige Kostenbeteiligung an der Erstellung der Turnhalle seitens der Gemeinde Ilanz/Glion wird zu einem späteren Zeitpunkt entschieden.
Rumantsch: Ultra da quei ha il parlament communal Ilanz/Glion concediu ina contribuziun finanziala da 600'000 francs ed ina garanzia da deficit ell'altezia da 100'000 francs al club da ballapei US Schluein Glion per la construcziun d'in plaz da ballapei artificial sin igl areal da sport e temps liber Fontanivas a Glion. Igl areal Fontanivas a Glion ei gia oz in liug cun differentas purschidas da sport ed il Paradiswäldli vala sco zona da recreaziun locala. Il svilup digl areal Fontanivas a Glion ei vegnius prius a maun il fevrer 2023. Enteifer in onn duei vegnir construiu in pumptrack, in implont da skate ed in plaz da ballapei artificial.
Deutsch: Des Weiteren hat das Gemeindeparlament Ilanz/Glion einen finanziellen Beitrag von 600'000 Franken und eine Defizitgarantie über 100'000 Franken an den Fussballverein US Schluein Ilanz für die Erstellung eines Kunstrasen-fussballplatzes auf dem Sport- und Freizeitareal Fontanivas in Ilanz gesprochen. Das Gebiet Fontanivas in Ilanz ist bereits heute Standort verschiedener Sportangebote, und das Paradiswäldli gilt als Naherholungsgebiet. Die Weiterentwicklung des Areals Fontanivas in Ilanz wurde im Februar 2023 angestossen. Innerhalb eines Jahres sollen ein Pumptrack, eine Skateanlage und ein Kunstrasenfussballplatz gebaut werden.
Rumantsch: Il parlament communal ha silsuenter approbau la nova cunvegna da prestaziun cun la Spitex Foppa. Tala vala per ils proxims dus onns (digl 1. da schaner 2025 entochen ils 31 da december 2026) e prevesa en cumparegliaziun cun la cunvegna da prestaziun visada entras la vischnaunca migliuraments remarcabels. Las midadas essenzialas ein denter auter la rentabilitad dalla furniziun da prestaziuns sco era l'examinaziun dalla cuntentientscha independeta, il termin e grad da detagl dil preventiv sco era la structuraziun minimala dil rendaquen e l'obligaziun da motivaziun en cass da divergenzas cun il preventiv. La nova cunvegna cuntegn instruments clar defini che rinforzan la controlla dils cuosts e la survigilonza dalla gestiun.
Deutsch: Weiter hat das Gemeindeparlament die neue Leistungsvereinbarung mit der Spitex Foppa genehmigt. Diese gilt für die nächsten zwei Jahre (vom 1. Januar 2025 bis 31. Dezember 2026) und sieht erhebliche Verbesserungen im Vergleich zur von der Gemeinde gekündigten Leistungsvereinbarung vor. Die wesentlichen Änderungen sind unter anderem die Wirtschaftlichkeit der Leistungserbringung sowie regelmässige unabhängige Zufriedenheitsüber¬prüfung, der Zeitpunkt und Detaillierungsgrad des Budgets wie auch eine Mindestgliederung der Rechnungslegung mit Begründungspflicht bei Abweichungen im Vergleich zum Budget. Die neue Leistungsvereinbarung beinhaltet klar definierte Instrumente, welche die Kostenkontrolle und Aufsicht über die Geschäftsführung stärken.